wickkiey/tamil-wikipedia-chunked huggingface dataset:
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

ஐ.எஸ்.டி.என் உலகில் இரண்டு விதமான கருத்துக்கள் நிலவுகின்றன. மிக பெருமளவிலான கண்ணோட்டம் இறுதி பயனருடையதாகும், இவர்கள் தங்கள் வீட்டின் தொலைபேசி/தரவு வலையமைப்பிற்குள் ஓர் இலக்குமுறைஇணைப்பை பெற விரும்புகிறார்கள், அத்துடன் ஒரு சாதாரண தொடர்முறை மோடம் இணைப்பை விட இதன் திறன் சிறப்பாக இருக்க வேண்டும் என்று விரும்புகிறார்கள். பயன்படுத்தி வரும் இறுதி பயனரின் இணைய இணைப்பு இந்த கண்ணோட்டத்தில் தான் தொடர்புபட்டிருக்கிறது, மேலும் பல்வேறு ஐ.எஸ்.டி.என் மோடம்களின் வசதிகள் மீதான விவாதங்கள், அளிக்கப்படும் ஊடகம் மற்றும் கட்டண விகிதங்கள் (வசதிகள், கட்டணங்கள்) அனைத்துமே இந்த முன்னோக்கில் தான் இருக்கின்றன. பின்வரும் விவாதங்களில் பெரும்பாலானவை இந்த கண்ணோட்டத்தைச் சார்ந்தவையே ஆகும், ஆனால் ஒரு தரவு இணைப்பு சேவை என்றளவில், ஐ.எஸ்.டி.என் பெரும்பான்மையாக DSL தொழில்நுட்பத்தைக் கடந்து வந்துவிட்டிருக்கிறது.  
இரண்டாவது கண்ணோட்டமானது: ஐ.எஸ்.டி.என் ஒரு முக்கிய தொழில்நுட்பமாக விளங்கும் தொலைபேசி தொழில்துறையைச் சார்ந்தது. சுவிட்சிங் அமைப்புமுறைகளுக்கு இடையில் கோர்வையாக இருக்கும் கம்பிகளின் தொகுப்பாக ஒரு தொலைபேசி வலையமைப்பு கருதப்படக்கூடும். இந்த கம்பிகளில் செல்லும் குறியாக்கத்திற்கான பொதுவான மின்சார வரன்முறை தான் T1 மற்றும் E1. தொலைபேசி நிறுவன சுவிட்சுகளுக்கு இடையில், இந்த குறிகையாக்கம் SS7 மூலமாக செய்யப்படுகிறது. வழக்கமாக, அடையவேண்டிய எண்ணை குறியேற்றம் செய்வதற்கு on-hook அல்லது off-hook நிலைகளை மற்றும் MF மற்றும் DTMF ஒலிகளைக் குறிப்பிட்டுக் காட்ட ஒரு PBX தான் தொடர் பிட் குறிகையாக்கத்துடன் T1 வழியாக இணைக்கப்படும். ஆனால் ஐ.எஸ்.டி.என் மேலும் சிறப்பார்ந்து இருக்கிறது, ஏனென்றால் நீண்ட ஒலி வரிசைகள் (ஓர் இலக்கத்திற்கு 100 மில்லி நொடி) மூலமாக எண்களை குறியேற்றம் செய்வதை விட இதில் சேதிகளை (message) மிக விரைவாக அனுப்பி வைக்க முடியும். இது மிக விரைவான அழைப்பு இணைப்பு நேரத்தை அளிக்கிறது. இது மட்டுமின்றி, மேலும் பல சிறப்பான வசதிகள் கிடைப்பதுடன், மோசடிகளும் குறைக்கப்படுகின்றன.  
Public Switched Telephone Network-ற்கு(PSTN) புதிய சேவைகளைச் சேர்க்கும் நோக்கில், ஐ.எஸ்.டி.என்-ஐ ஒரு மென்-வலையமைப்பு தொழில்நுட்பமாகவும் பயன்படுத்த முடியும், மின்சுற்று-மாற்றும் இலக்குமுறைசேவைகளின் ஒரு முனையில் இருந்து மறுமுனைக்கு நேரடியாக அணுகும் வசதியை பயனர்களுக்கு அளிப்பதன் மூலமாகவும், முக்கிய தரவு மின்சுற்று பயன்பாட்டில் ஒரு பின்புலசேமிப்பு அல்லது failsafe மின்சுற்று தீர்வாக கொடுப்பதன் மூலம் இதை அவ்வாறு பயன்படுத்தி கொள்ள முடியும்.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### ஐ.எஸ்.டி.என்-னும், ஒலி/ஒளிபரப்பு தொழில்துறையும்

குறைந்த மறைப்புத்தன்மை சுவிட்சிங்கிற்கான ஒரு நம்பகமான வழி, உயர்ந்த தரம், நீண்ட தூர ஒலி மின்சுற்றுகள் போன்ற வசதிகளை ஐ.எஸ்.டி.என் கொண்டிருப்பதால் இது ஒலி/ஒளிபரப்பு தொழில்துறையில் அதிகளவில் பயன்படுத்தப்படுகிறது. பொதுவாக ஒரு தனி B தடத்தின் வழியாக காலத்தேய்வு பிரச்சினை கொண்ட G.722 குறியீடு பயன்படுத்தப்பட்டு ஒரு குறை-தரத்திலான "ஐ.எஸ்.டி.என் ஒலி" அளிக்கப்படுகிறது என்ற போதினும், பொருந்தமான குறியீட்டின் இணைப்புடன் ஒரு ISDN BRI கொண்டு 20&nbsp;Hz-20&nbsp;kHz விரிவகலத்தில் ஸ்டீரியோ வகையிலான இருதரப்பு (bi-directional) ஒலியை அனுப்ப முடியும். உயர்தரமான ஒலி தேவை உள்ள இடங்களில் பல ஐ.எஸ்.டி.என் BRI-கள் தேவைப்படக்கூடும், இவற்றை இணையாக கொண்டு ஓர் உயர்ந்த விரிவகலம் கொண்ட மின்சுற்று-மாற்றும் இணைப்பை அளிக்க பயன்படுத்தலாம். பிபிசி ரேடியோ 3 பொதுவாக நேரடி வெளிப்புற ஒலி/ஒளிபரப்புக்காக 320kbps ஒலி stream-ஐ கொண்டு செல்ல மூன்று ஐ.எஸ்.டி.என் BRI-களைப் பயன்படுத்துகிறது. ஐ.எஸ்.டி.என் BRI சேவைகள் தொலைதூர ஸ்டூடியோக்களையும், விளையாட்டு மைதானங்களையும் மற்றும் வெளிப்புற ஒளிபரப்பு தளங்களையும் முதன்மை ஒளிபரப்பு ஸ்டூடியோவுடன் இணைக்க பயன்படுகிறது. செயற்கோள் வழியிலான ஐ.எஸ்.டி.என் உலகமெங்கும் வெளிப்புற பத்திரிக்கையாளர்களால் பயன்படுத்தப்படுகிறது. தொலைதூர செயற்கைகோள் ஒளிபரப்பு வாகனங்களுக்காக திரும்பி வரும் ஒலி தொடுப்புகளிலும் பொதுவாக ஐ.எஸ்.டி.என் பயன்படுத்தப்படுகிறது.  
Comrex அணுகுதல் போன்ற IP அடிப்படையிலான streaming codec-கள் ஒளிபரப்புத்துறையில் கால்பதிக்க தொடங்கி உள்ளன, இவை தொலைதூர ஸ்டூடியோக்களை இணைக்க அகலக்கற்றை இணையத்தைப் பயன்படுத்துகின்றன. எவ்வாறிருப்பினும், ஒளிப்பரப்பாளர்களுக்கு நிலைப்புத்திறன் மிகவும் அத்தியாவசியமாகும், மேலும் ஐ.எஸ்.டி.என்-ஆல் அளிக்கப்படும் சேவை தரமும் இதுவரை packet switched மாற்று நுட்பங்களால் எட்டப்படவில்லை.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### ஜப்பான்

ஜப்பானில், சுமார் 1999 முதல் 2001 வரை ஓரளவிற்கு இது பிரபலமாக இருந்தது, ஆனால் ADSL இப்போது அறிமுகப்படுத்தப்பட்டுள்ளது, இதனால் வாடிக்கையாளர்களின் எண்ணிக்கை குறைந்து வருகிறது. ஒரு முன்னணி ஜப்பானிய தொலைபேசி நிறுவனமான NTT நிறுவனம், INS64 மற்றும் INS1500 என்ற பெயர்களில் ஒரு ஐ.எஸ்.டி.என் சேவையை வழங்கி வருகிறது, இவை ISDN-ஐ விட குறைவான வரவேற்பையே பெற்றிருக்கின்றன.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### இங்கிலாந்து

இங்கிலாந்தில், பிரித்தானிய டெலிகாம் ஐ.எஸ்.டி.என்2e (BRI) மற்றும் ISDN30 (PRI) ஆகியவற்றை அளித்து வருகிறது. 2006 ஏப்ரல் வரை, ஹோம் ஹைவே மற்றும் பிஸினஸ் ஹைவே என்ற பெயர்களில் இவர்கள் சேவைகளை அளித்தார்கள், இவை BRI ஐ.எஸ்.டி.என் அடிப்படையிலான சேவைகளாகும், இது ISDN உடன் தொடர்முறை இணைப்பையும் ஒருங்கிணைத்து அளித்தது. ஹைவே திட்டங்களின் பிந்தைய பதிப்புகள் நேரடி கணினி அணுகுதலுக்காக யுனிவர்சல் சீரியல் பஸ் (USB) சாக்கெட்களையும் உள்ளடக்கமாக கொண்டிருந்தது. ஹோம் ஹைவே பல்வேறு வீட்டு பயனர்களால் பொதுவாக இணைய இணைப்பிற்காக ஏற்று கொள்ளப்பட்டது, ADSL அளவிற்கு விரைவாக இல்லை என்றாலும் கூட, ADSL நுட்பத்திற்கு முன்னதாகவே இது கிடைத்தது என்பதாலும், ADSL எட்ட முடியாத இடங்களில் இது கிடைத்ததாலும் இது ஏற்றுக்கொள்ளப்பட்டது. கேபிள் டிவி பகுதிகளில் வாழும் வெர்ஜின் அகலக்கற்றை வாடிக்கையாளர்களுக்காக வெர்ஜின் மீடியா நிறுவனமும் ஐ.எஸ்.டி.என் இணைப்புகளைப் பயன்படுத்தின.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### பிரான்ஸ்

பிரான்ஸ் டெலிகாம் அவர்களின் தயாரிப்பு பெயரான நியூமெரிஸ் (2 B+D) என்ற பெயரின் கீழ் ஐ.எஸ்.டி.என் சேவைகளை வழங்குகிறார்கள், இதன்கீழ் ப்ரொஃபெஷனல் டியோ மற்றும் ஹோம் இடோ பதிப்புகள் இருக்கின்றன. பிரான்ஸில் பொதுவாக RNIS என்று குறிப்பிடப்படும் ஐ.எஸ்.டி.என், பரவலாக காணப்படுகிறது. பெரும்பாலான கிராமப்புறங்கள் மற்றும் புறநகர் பகுதிகளிலும், மற்றும் தொழில்துறைக்கான குரலொலி சேவை மற்றும் விற்பனை சார்ந்த கருவிகள் போன்ற பயன்பாடுகளிலும் ஐ.எஸ்.டி.என் பயன்படுத்தப்பட்டு வந்தாலும் கூட, ADSL-இன் அறிமுகம் தரவு பரிமாற்றம் மற்றும் இணைய அணுகுதலுக்கான ISDN பயன்பாட்டைக் குறைத்து வருகிறது.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### ஜெர்மனி

ஜெர்மனியில், ஐ.எஸ்.டி.என் மிகவும் பிரபலமாக இருக்கிறது, இங்கு சுமார் 25 மில்லியன் தடங்கள் நிறுவப்பட்டுள்ளன (2003-ல் ஜெர்மனியின் மொத்த வாடிக்கையாளர் இணைப்புகளில் 29 சதவீதமும், உலகளவிலான மொத்த ஐ.எஸ்.டி.என் தடங்களில் 20 சதவீதமும் ஜெர்மனியில் இருந்தது). ஐ.எஸ்.டி.என்-இன் வெற்றியின் காரணமாக, நிறுவப்பட்ட தொடர்முறை இணைப்புகளின் எண்ணிக்கை குறைந்து வருகிறது. தோச் டெலிகாம் (DTAG) BRI மற்றும் PRI ஆகிய இரண்டையும் வழங்குகிறது. போட்டி தொலைபேசி நிறுவனங்கள் பெரும்பாலும் தொடர்முறை இணைப்புகள் இல்லாமல் ஐ.எஸ்.டி.என்-ஐ மட்டுமே வழங்குகின்றன. ஆனால் இந்த சேவை வழங்குனர்கள் பொதுவாக வழங்கும் இலவச வன்பொருட்களில், ஒருங்கிணைந்த கடைநிலை இணைப்புசாதனங்களுடன் NTBA-கள் போன்ற POTS சாதனங்களைப் பயன்படுத்தவும் அனுமதிக்கிறது. ADSL சேவைகள் பரவலாக இருப்பதால், ஐ.எஸ்.டி.என் இன்று குரலொலி மற்றும் மின்நகல் தொடர்பிற்கே முதன்மையாக பயன்படுத்தப்படுகிறது, ஆனால் இன்றும் பிரபலமாக இருப்பதற்கு ஜெர்மன் தொலைதொடர்பு சேவை வழங்குனர்களின் கட்டண கொள்கைக்கு நன்றி கூற வேண்டும். முக்கியமாக தொடர்முறை இணைப்புடன் கூடிய ADSL இணைப்பானது ஐ.எஸ்.டி.என்-ADSL ஒருங்கிணைந்த இணைப்பை விட கட்டணத்தில் எந்த இலாபத்தையும் தந்துவிட வில்லை என்பதால், இன்று ஐ.எஸ்.டி.என் (BRI) மற்றும் ADSL/VDSL ஆகியவை பெரும்பாலும் ஒரே இணைப்பில் சேர்த்து வழங்கப்படுகின்றன. சில ஜெர்மன் சேவை வழங்குனர்கள் அடுத்த தலைமுறை வலையமைப்பாக்கத்தை நிறுவ தொடங்கினார்கள், பொதுவாக இது DSL மற்றும் கோர்வையாக்கப்படாத லோக்கல் லூப் மூலமாக வழங்கப்பட்டது. ஆனால், ஒருசில சேவை வழங்குனர்கள் அதே சேவைகளை கேபிள் தொலைக்காட்சி உள்கட்டமைப்பின் மூலமாக வழங்கினார்கள் அல்லது, சில தேர்ந்தெடுக்கப்பட்ட பகுதிகளில், FTTH மூலமாக வழங்கினார்கள். ஐ.எஸ்.டி.என் பிரபலமானதால், இந்த தொலைதொடர்பு சேவை வழங்குனர்கள் அனைவரும் வெளிப்படையாக அவர்களின் தயாரிப்புகளை வீட்டு உபயோக கேட்வே உடன் சேர்த்து கொண்டார்கள், இந்த வீட்டு உபயோக கேட்வே ஒருங்கிணைந்த தொடர்முறை தொலைபேசி இணைப்புச்சாதனங்கள் மற்றும் ஐ.எஸ்.டி.என்-NGN இணைப்புச்சாதனங்கள் ஆகிய இரண்டையும் ஒருங்கிணைத்திருந்தது.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### கிரீஸ்

தொலைதொடர்பு சேவை வழங்குனரான OTE, கிரீஸில் ஐ.எஸ்.டி.என் BRI (BRA) சேவைகளை வழங்குகிறது. 2003-ல் ADSL அறிமுகத்தைத் தொடர்ந்து, தரவு பரிமாற்றத்திற்கான ஐ.எஸ்.டி.என்-இன் முக்கியத்துவம் குறைய தொடங்கியது, இதுவே இன்று சில பாயின்ட்-டூ-பாயின்ட் தேவைகளுக்காக ஓரங்கட்டப்பட்ட தொழில் பயன்பாடாக குறுகிவிட்டது.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### இந்தியா

இந்தியாவின் மிகப்பெரிய தொலைதொடர்பு சேவை வழங்குனரும், அரசுத்துறை நிறுவனமும் ஆன பாரத் சஞ்சார் நிகாம் லிமிடெட், நாடு முழுவதும் அதன் ஐ.எஸ்.டி.என் வலையமைப்பின் வழியாக ISDN BRI மற்றும் PRI ஆகிய இரண்டு சேவைகளையும் வழங்கி வருகிறது. மாறா IP உடன் கூடிய ADSL அகலக்கற்றை தொழில்நுட்பத்தை அறிமுகப்படுத்திய பின்னர், தரவு பரிமாற்ற அளவு ADSL நுட்பத்தால் எடுத்துக்கொள்ளப்பட்டது. இருந்தும், ஒரு முனையில் இருந்து மறுமுனைக்கான பிரத்யேக கம்பிஇணைப்பு வாடிக்கையாளர்களுக்கான ஒரு பின்புலசேமிப்பு வலையமைப்பாக ஐ.எஸ்.டி.என் ஒரு முக்கிய பங்களிப்பை அளித்து வருகிறது, மேலும் வங்கிகள் போன்ற Eseva மையங்கள் [http://www.esevaonline.com ] , இந்திய ஆயுள் காப்பீட்டு கழகம், SBI ATM-கள் போன்ற நாட்டின் பல பகுதிகளில் கிளைகளைக் கொண்டிருக்கும் நிறுவனங்களுக்கு குறைந்த செலவில் நம்பகமான தரவு வலையமைப்பையும் இது வழங்குகிறது.  
ரிலையன்ஸ் நிறுவனமும் (ADAG) ஐ.எஸ்.டி.என் சேவைகளை வழங்கி வருகிறது, அவ்வாறே VSNL நிறுவனமும் வழங்கி வருகிறது.
# ஒருங்கிணை சேவை எண்ம வலையமைப்பு

## வாடிக்கையாளரும், தொழில்துறை முன்னோக்கும்

### சர்வதேச அளவிலான நிறுவுதல்

1000 நபர்கள் வசிக்கும் இடத்தில் ஐ.எஸ்.டி.என்-தடங்கள் எந்தளவிற்கு பரவியுள்ளன என்பதை குறித்து ஜெர்மன் அறிவியல்துறை 2005-ஆம் ஆண்டில் எடுத்த ஓர் ஆய்வு:
- நார்வே 401
- டென்மார்க் 339
- ஜெர்மனி 333
- சுவிட்சர்லாந்து 331
- ஜப்பான் 240
- இங்கிலாந்து 160
- பின்லாந்து 160
- ஸ்வீடன் 135
- இத்தாலி 105
- பிரான்ஸ் 85
- ஸ்பெயின் 58
- அமெரிக்கா 47
# ஒருங்கிணை சேவை எண்ம வலையமைப்பு

## உள்ளமைவுகள்

ஐ.எஸ்.டி.என்-ல், இரண்டு விதமான தடங்கள் உள்ளன, அதாவது *B* (Bearer என்பதற்கானது) மற்றும் *D* ("டெல்டா" என்பதற்கானது) தடங்கள். *B தடங்கள்* தரவிற்காக (குரலொலியும் இதில் சேர்ந்திருக்கலாம்) பயன்படுத்தப்படும், *D தடங்கள்* குறிகையாக்கம் மற்றும் கட்டுப்பாட்டுக்கானவை (ஆனால் தரவிற்காகவும் பயன்படுத்தலாம்).  
இரண்டு விதமான ஐ.எஸ்.டி.என் நிறுவுதல்கள் உள்ளன. அடிப்படை வீத இடைமுகமானது, Basic Rate Access (BRA) என்றும் அழைக்கப்படுகிறது — இது ஒவ்வொன்றும் 64 kbit/s விரிவகலம் உடன் கூடிய இரண்டு B தடங்களையும், 16 kbit/s விரிவகலம் உடன் கூடிய ஒரு D தடத்தையும் கொண்டிருக்கும். இந்த மூன்று தடங்களும் ஒன்றாக சேர்ந்து 2B+D என்று குறிப்பிடப்படும். ஐரோப்பாவில் Primary Rate Access (PRA) என்றும் அழைக்கப்படும் முதன்மை வீத இடைமுகம் (PRI) — அதிக எண்ணிக்கையிலான B தடங்களையும், ஒரு D தடத்தையும் 64 kbit/s விரிவகலத்தில் கொண்டிருக்கும். PRI-க்கான B தடங்களின் எண்ணிக்கை ஒவ்வொரு நாட்டிற்கும் ஏற்ப வேறுபடும்: வட அமெரிக்கா மற்றும் ஜப்பானில் இது 1.544 Mbit/s (T1) வேகத்துடனான 23B+1D ஆகும்; ஐரோப்பா, இந்தியா மற்றும் ஆஸ்திரேலியாவில் இது 2.048 Mbit/s (E1) வேகத்துடனான 30B+1D ஆகும். **ப்ராட்பேன்ட் இன்டகரேட்டட் சர்வீசஸ் டிஜிடல் நெட்வொர்க்** (பி.ஐ.எஸ்.டி.என்) என்பது மற்றொரு ISDN நிறுவுதலாகும், இது ஒரே நேரத்தில் பல்வேறு வகையான சேவைகளைக் கையாள கூடியதாகும். இது முதன்மையாக வலையமைப்பு பின்புல ஊடகத்தில் பயன்படுத்தப்படும் என்பதோடு ATM-யும் பயன்படுத்துகிறது.  
மற்றொரு மாற்று ஐ.எஸ்.டி.என் உள்ளமைவும் பயன்படுத்தப்படுகிறது, இதில் ஒரு ஐ.எஸ்.டி.என் BRI இணைப்பின் B தடங்கள் மொத்த இருதரப்பு விரிவகலத்தில் 128 kbit/s அளிக்க இணைக்கப்பட்டிருக்கும். இது இணைய இணைப்பு பயன்பாட்டில் இருக்கும் போது குரலொலி அழைப்புகளை அந்த இணைப்பில் தடுத்துவிடும். பல்வேறு BRI-களின் B தடங்களை ஒன்றிணைக்க முடியும், இது ஒரு 384K ஒளிப்படக் கலந்தாய்வுக்கூட்டம் சேனலில் பயன்படுத்தப்படுகிறது.  
எட்டு பூஜ்ஜிய மாற்றீட்டுடன் கூடிய bipolar குறிமுறை நுட்பத்தைப் பயன்படுத்தி, தரவு தடங்களின் வழியாக அழைப்பின் தரவு பரிமாறப்படுகிறது, இதில் அழைப்பு அமைப்பு மற்றும் நிர்வாகத்திற்காக குறிகையாக்க (D) தடங்கள் பயன்படுத்தப்படுகின்றன. ஒருமுறை அழைப்பு ஏற்படுத்தப்பட்டதும், இரண்டு முனைகளுக்கும் இடையே ஒரு சாதாரண 64 kbit/s ஒத்தமைந்த இருதரப்பு தரவு தடம் (உண்மையில் இரண்டு ஒருதரப்பு தடங்களாக நிறுவப்பட்டிருக்கும், ஒவ்வொரு திசையிலும் ஒன்று என்ற வகையில்) இருக்கும், இது அழைப்பு முடிவுக்கு வரும் வரையில் நீடித்திருக்கும். ஒரே எதிர்தரப்பிற்கோ அல்லது வெவ்வேறு எதிர்தரப்பிற்கோ எத்தனை bearer தடங்கள் இருக்கின்றதோ அத்தனை அழைப்புகள் ஏற்படுத்தலாம். Bearer தடங்கள் மல்டிபிளக்சிங் செய்யப்படவும் கூடும், இது B தடம் BONDING என்றழைக்கப்படும் ஒரு செயல்முறை வழியாகவோ அல்லது பல-தொடுப்பு PPP "தொகுப்பிடுதல்" பயன்படுத்தியோ அல்லது ஒரு PRI-ல் ஒரு H0, H11, அல்லது H12 பயன்படுத்தியோ ஒரே, உயர்-விரிவகல தடங்களாகவும் இருக்கலாம்.  
D தடத்தை X.25 தரவு பேக்கெட்களை அனுப்பவும், பெறவும் கூட பயன்படுத்த முடியும், அத்துடன் X.25 பேக்கெட் வலையமைப்பிற்கு இணைப்பை ஏற்படுத்தவும் கூட பயன்படுத்த முடியும், இது X.31-ல் குறிக்கப்பட்டிருக்கிறது. நடைமுறையில், X.31 ஆனது இங்கிலாந்து, பிரான்ஸ் மற்றும் ஜப்பான் ஆகிய இடங்களில் மட்டுமே வர்த்தரீதியாக நிறுவப்பட்டிருக்கிறது.
# ஒருங்கிணை சேவை எண்ம வலையமைப்பு

## ஆதாரப்புள்ளிகள்

தொலைதொடர்பு நிறுவனத்திற்கும் மற்றும் கடைநிலை பயனர் ஐ.எஸ்.டி.என் உபகரணத்திற்கும் இடையே இருக்கும் சில குறிப்பிட்ட புள்ளிகளைக் குறிப்பிட ISDN தரமுறையில் ஓர் *ஆதாரப்புள்ளிகளின்* தொகுப்பு வரையறுக்கப்பட்டிருக்கிறது.
- R - ஐ.எஸ்.டி.என் அல்லாத உபகரணத்திற்கும், ஒரு *கடைநிலை இணைப்புச்சாதனத்திற்கும்* (TA) இடையிலான ஒரு புள்ளியைக் குறிக்கிறது, இந்த கடைநிலை இணைப்புச்சாதனம் இதுபோன்ற ஒரு சாதனத்திற்கு உள்ளேயும், வெளியேயும் மொழிமாற்றம் செய்தளிக்கிறது.
- S - ஐ.எஸ்.டி.என் சாதனத்திற்கும், ஒரு *வலையமைப்பு விடுப்பு முறை 2* உபகரணத்திற்கும் (NT-2) இடையே ஒரு புள்ளியை வரையறுக்கிறது.
- T - NT-2 மற்றும் NT-1 சாதனங்கள் <sup>1</sup>-க்கு இடையில் புள்ளியை வரையறுக்கிறது.  
*<sup>1</sup> பெரும்பாலான NT-1 சாதனங்கள் NT-2 சாதனங்களின் செயல்பாடுகளையும் செய்யக்கூடியவையாகும், இதனால் S மற்றும் T ஆதாரப்புள்ளிகள் பொதுவாக S/T ஆதாரப்புள்ளிக்குள் பிணைந்திருக்கும்.*  
*² வட அமெரிக்காவிற்குள், NT-1 சாதனமானது வாடிக்கையாளர் இடத்தில் வைக்கும் சாதனமாக (CPE) இருக்கிறது என்பதோடு இது வாடிக்கையாளராலேயே பராமரிக்கப்பட்டாக வேண்டும், இதனால், U இடைமுகம் வாடிக்கையாளரிடம் அளிக்கப்பட்டு விடுகிறது. * * பிற இடங்களில், NT-1 சாதனம் தொலைதொடர்பு நிறுவனத்தால் பராமரிக்கப்படுகிறது, வாடிக்கையாளரிடம் S/T இடைமுகம் அளிக்கப்படுகிறது. * * இந்தியாவில், சேவை வழங்குனர்கள் U இடைமுகத்தை அளிக்கிறார்கள் மற்றும் சேவை வழங்குதலின் ஒரு பாகமாக NT1 சேவை வழங்குனரால் அளிக்கப்படும். *
# ஒருங்கிணை சேவை எண்ம வலையமைப்பு

## தொலைதொடர்பின் வகைகள்

பல்வேறு தரவு வகைகளில் ஒன்றாக, pulse குறியீட்டு பண்பேற்றம் செய்யப்பட்ட குரலொலி அழைப்புகள் 64 kbit/s தடங்கள் வழியாக அனுப்பப்படுகின்றன, இது பழைய குரலொலி PSTN-ஐ அணுகுவதற்கும் வாய்ப்பளிக்கிறது. இந்த தகவல் அழைப்பு ஏற்படுத்தப்படும் போது வலையமைப்பிற்கும், பயனரின் இறுதிநிலைக்கும் இடையே பரிமாறி கொள்ளப்படும்.
வட அமெரிக்காவில், தொடர்முறை இணைப்புகளுக்கு மாற்றாக ஐ.எஸ்.டி.என் தற்போது பயன்படுத்தப்படுகிறது, பெரும்பாலும் இணைய பயன்பாட்டிற்காக பயன்படுத்தப்படுகிறது. ஐ.எஸ்.டி.என் வழியாக அனுப்ப திட்டமிடப்பட்டிருந்த சில சேவைகள் மாறாக தற்போது இணைய வழியில் அளிக்கப்பட்டு வருகின்றன. ஐரோப்பாவில், குறைப்பாக ஜெர்மனியில், சில வசதிகளுடனோ அல்லது வசதிகளே இல்லாமலோ ஒரு POTS தொலைபேசிக்கு எதிராக, வசதிகளுடன் கூடிய ஒரு தொலைபேசி என்ற வகையில் ஐ.எஸ்.டி.என் வெற்றிகரமாக சந்தைப்படுத்தப்பட்டு வருகிறது. இதற்கிடையில், ஐ.எஸ்.டி.என்-இல் முதலில் கிடைத்த வசதிகள் (மூவழி அழைப்பு, அழைப்பைத் திருப்பி விடுதல், அழைப்பாளர் எண் அறிதல், இதர பிற இதுபோன்ற சேவைகள்) தற்போது சாதாரண தொடர்முறை தொலைபேசிகளிலும் கூட கிடைக்கின்றன, இது ஐ.எஸ்.டி.என்-இன் பயன்களை நீக்கிவிடுகின்றன. ஒரேசமயத்தில் பல அழைப்புகள் (ஒரு B சேனலுக்கு ஓர் அழைப்பு) செய்யும் சாத்தியக்கூறும் ISDN-இன் மற்றொரு முக்கிய ஆதாயமாகும், எடுத்துக்காட்டாக பெரிய குடும்பங்களில், ஆனால் குறைந்த கட்டணத்தோடு அதிகளவில் பிரபலமாகி இருக்கும் மொபைல் தொலைபேசியால் இதன் மீதான ஆர்வமும் குறைந்துவிட்டிருக்கிறது, ஒருதனி வாடிக்கையாளருக்கு ஐ.எஸ்.டி.என் பொருந்தி வருவதில்லை. ஆனால் POTS உடன் ஒப்பிடும் போது ஐ.எஸ்.டி.என் மிகவும் நம்பகத்தன்மை பெற்றதாகும், மேலும் POTS உடன் ஒப்பிடும் போது அழைப்பு ஏற்படுத்துவதற்கான நேரமும் கணிசமான அளவிற்கு இதில் விரைவாக இருக்கிறது, ஐ.எஸ்.டி.என் வழியாக IP இணைப்புகள் சுமார் 30-35ms சுற்று விடுப்பு நேரத்தையே எடுத்து கொள்கின்றன, இது 56k அல்லது V.34/V.92 மோடம்களில் 120-180ms (இரண்டும் பயன்படுத்தப்படாத இணைப்புகளில் அளவிடப்பட்டவையாகும்) எடுத்துக்கொள்ளும், இது தொலைதொடர்பு கணினிகளில் ஐ.எஸ்.டி.என்-ஐ மிகுந்த நம்பகத்தன்மைக்குரியதாகவும், துல்லியமானதாகவும் ஆக்குகிறது.  
ஒரு தொடர்முறை இணைப்பிற்கு ஒரு மோடம் தேவைப்படுவதைப் போலவே, ஒரு ஐ.எஸ்.டி.என் இணைப்பிற்கு ஒரு கடைநிலை இணைப்புச்சாதனம் (TA) தேவைப்படுகிறது. ஒரு ஐ.எஸ்.டி.என் கடைநிலை இணைப்புச்சாதனத்தின் செயல்பாடு பெரும்பாலும் S/T இடைமுகத்துடன் கூடிய ஒரு PC அட்டை வடிவத்தில் அளிக்கப்படும், மேலும் ஒரே-சிப் தீர்வுகளும் இதில் இருப்பதாக தெரிகிறது, இது ஒருங்கிணைந்த ஐ.எஸ்.டி.என்-மற்றும் ADSL-ரௌட்டர்களின் மிகுநிறைவைக் கணக்கில் எடுத்து கொள்கிறது.  
ஐ.எஸ்.டி.என் பொதுவாக ரேடியோ ஒலிபரப்பில் பயன்படுத்தப்படுகிறது. ஐ.எஸ்.டி.என் ஒரு சிறந்த தரத்திலான இணைப்பை வழங்குவதால், ரேடியோ ஒலிபரப்பில் சிறந்த தரத்திலான ஒலியை அனுப்ப இது உதவுகிறது. பெரும்பாலான ரேடியோ ஸ்டூடியோக்கள் பிற ஸ்டூடியோக்களுடனோ அல்லது எப்போதும் இருக்கும் தொலைபேசி இணைப்புகளுடனோ முதன்மையான வடிவத்தில் தொடர்புகொள்ள வேண்டி இருப்பதால், இவற்றில் பெரும்பாலானவை ஐ.எஸ்.டி.என் இணைப்புகளை பெற்றிருக்கும். Omnia (பிரபல Zephyr codec) போன்ற மற்றும் பிற நிறுவனங்களால் உற்பத்தி செய்யப்பட்டிருக்கும் சாதனங்கள் தான் ரேடியோ ஒலிபரப்பாளர்களால் வழக்கமாக பயன்படுத்தப்படுகின்றன. சில நேரங்களில் வெவ்வேறு உற்பத்தியாளர்களால் செய்யப்பட்டவைகளில் "பேசுவதற்கு" ஒரு குறியீட்டில் ஒரு விசை அமைப்பை மாற்ற வேண்டியதிருக்கலாம்.
# ஒருங்கிணை சேவை எண்ம வலையமைப்பு

## மேலும் பார்க்க

### நெறிமுறைகள்

- DSS1 (ETSI "Euro-ஐ.எஸ்.டி.என்", இது ஐரோப்பா அல்லாத பல நாடுகளிலும் பயன்படுத்தப்பட்டது)
- DSS2 (Digital Subscriber Signalling System No. 2)
- ETSI-ல் இருக்கும் ETS 300 வரன்முறை
- NI-1 (அமெரிக்க தேசிய ஐ.எஸ்.டி.என் நிலை 1)
- NI-2 (அமெரிக்க தேசிய ஐ.எஸ்.டி.என் நிலை 2)
- 4ESS (AT&amp;T TR 41459-ல் லூசண்ட் 4ESS பிரத்யேக நெறிமுறை வரையறுக்கப்பட்டது)
- INS-NET 64/1500 (ஜப்பானின் தேசிய/NTT அலைவரிசை சார்ந்த நெறிமுறை)
- இங்கிலாந்தில் பிரித்தானிய டெலிகாமினால் DACS பயன்படுத்தப்பட்டது, இது ஜோடி பெருக்கத்திற்காக தரமுறைப்படுத்தப்படாத D தடம் குறிகையாக்கத்தைப் பயன்படுத்துகிறது
- QSIG
- Remote operations service element protocol (ROSE)
- Q.931
- FTZ 1 TR 6 (முழுமையான ஜெர்மனியின் தேசிய நெறிமுறை)
- TS.013/TS.014 (முழுமையான ஆஸ்திரேலியாவின் தேசிய நெறிமுறை)
- VN2/VN3/VN4 (முழுமையான பிரான்சின் தேசிய நெறிமுறை)  
ஐ.எஸ்.டி.என்-இன் ஸ்தூல அடுக்கு மற்றும் தரவு அடுக்கின் ஒரு பகுதியை வரையறுக்கும் வரன்முறைகள்:
- **ஐ.எஸ்.டி.என் BRI** : ITU-T I.430.
- **ஐ.எஸ்.டி.என் PRI** : ITU-T I.431.  
OSI கட்டமைப்பின் கண்ணோட்டத்தில் இருந்து, ஒரு ஐ.எஸ்.டி.என் இணைப்பு மூன்று நெறிமுறைகளின் ஓர் அடுக்கைக் கொண்டிருக்கிறது
- ஸ்தூல அடுக்கு
- தரவு தொடுப்பு அடுக்கு
- வலையமைப்பு அடுக்கு (முறையாக ஐ.எஸ்.டி.என் நெறிமுறை)
# ஒருங்கிணை சேவை எண்ம வலையமைப்பு

## மேலும் பார்க்க

### மற்றவை:

- CAPI
- ADSL
- ஏடிஎம்
- B-ஐ.எஸ்.டி.என்
- இணையம்
- H.320
- ETSI
- உபகரண விரிவகலங்களின் பட்டியல்
# தேடுபொறி உகப்பாக்கம்

**தேடுபொறி உகப்பாக்கம்** அல்லது **தேடல் பொறி உகப்பாக்கம்** *(search engine optimization - SEO)* என்பது தேடுபொறிகளின் வழியாக ஒரு வலைத்தளம் அணுகப்படும் எண்ணிக்கையையோ அணுகுதலின் தரத்தையோ மேம்படுத்தும் செயல்முறையாகும், கட்டணத் தேடுபொறிச் சந்தைப்படுத்தலுக்கு (Search Engine Marketing – SEM) மாற்றாக, இயல்பான அல்லது கட்டணம் இல்லாத ("ஆர்கானிக்" அல்லது "படிமுறை" முறையிலான) தேடல் முடிவுகளை வழங்குவதன் மூலமாக இது செயல்படுகிறது. பொதுவாக தேடுபொறிகள் அளிக்கும் வலைத்தள பட்டியலில் முதலில் தோன்றும் வலைத்தளமே பெரும்பாலான பார்வையாளர்களைப் பெறும். தேடுபொறி உகப்பாக்க நுட்பமானது, குறிப்பாக புகைப்படத் தேடல், உள்நாட்டுத் தேடல், நிகழ்படத் தேடல், கல்விசார் தேடல், தொழில்துறை-சார்ந்த சிறப்பு தேடுபொறிகள் போன்றவற்றை உள்ளடக்கிய பல்வேறு விதமான தேடுதல்களை இலக்காகக் கொண்டிருக்கலாம். இது இணையதளத்தின் இருப்பை ஆழப்படுத்துகிறது.  
ஓர் இணைய சந்தைப்படுத்தல் மூலப் பயன்பாடாக இருக்கும் தேடுபொறி உகப்பாக்கம், தேடுபொறிகள் எவ்வாறு வேலை செய்கின்றன என்பதையும், மக்கள் எதைத் தேடுகிறார்கள் என்பதையும் கருத்தில் எடுக்கிறது. ஒரு இணையதளத்தைத் துல்லியமாக்க, ஒரு குறிப்பிட்ட குறிச்சொற்களுக்கான (keywords) அதன் இணக்கத்தை அதிகரிக்கவும், தேடுபொறிகளின் உள்ளடக்க செயல்பாடுகளுக்கான தடைகளை நீக்கவும் ஆன இரண்டிற்கும், அதன் உள்ளடக்கங்களையும், எச்.டி.எம்.எல்லையும் அதனோடு தொடர்புடைய குறியீட்டு முறையையும் திருத்துவது இதில் முதன்மையாக உள்ளடங்கியது.  
"SEO" என்ற சுருக்கெழுத்துக்கள் "தேடல் பொறி உகப்பாக்கிகளைக்" குறிக்கிறது, இச்சொல், வாடிக்கையாளர்களின் தேவைக்கேற்ப உகப்பாக்கத் திட்டங்களைச் செய்யும் தொழில்துறை ஆலோசகர்களாலும், இந்த தேடுபொறி உகப்பாக்கச் சேவைகளைச் செய்துவரும் பணியாளர்களாலும் ஏற்றுக்கொள்ளப்பட்டுள்ளது. தேடுபொறி உகப்பாக்கச்சேவை வழங்குனர்கள் இச்சேவையை ஒரேயொரு தனிச்சேவையாகவோ ஒரு பரந்த சந்தைப்படுத்தல் உத்தியின் ஒரு பாகமாகவோ அளிக்கிறார்கள். ஏனென்றால் துல்லியமான ஒரு தேடுபொறி உகப்பாக்கச் சேவைக்காக இணையதளத்தின் எச்.டி.எம்.எல். மூலக்குறியீட்டையும் மாற்றி அமைக்க வேண்டியதிருக்கும், தேடுபொறி உகப்பாக்க உத்திகளானது, இணையதள உருவாக்கம், வடிவமைப்பு ஆகியவற்றுடனும் தொடர்பு கொண்டுள்ளது. "தேடுபொறிக்கு உகந்தது" என்ற இச்சொல்லானது, தேடுபொறியை முழுமையாக பயன்படுத்தும் நோக்கத்திற்காகத் துல்லியப்படுத்தப்பட்ட இணையதள வடிவமைப்புகள், பட்டியல்கள், தரவு மேலாண்மை அமைப்புமுறைகள், படங்கள், நிகழ்படங்கள், இணைய விற்பனையகங்கள், இன்ன பிற ஆக்கக்கூறுகளை வரையறுக்கப் பயன்படுத்தப்படுவதாக இருக்கலாம்.  
**கருந்தொப்பி தேடுபொறி உகப்பாக்கம்** (black hat SEO) அல்லது *spamdexing* என்றழைக்கப்படும் மற்றொரு வகையான நுட்பத்தில், தேடுபொறியின் முடிவுகளின் இணக்கத்தையும் தேடுபொறியின் பயனர்-அனுபவம் ஆகிய இரண்டையும் குறைத்துவிட கூடிய தொடுப்புத் தொகுப்புகள் (link farms), குறிச்சொல் திணித்தல் (keyword stuffing), கட்டுரை நூற்பு (article spinning) போன்ற முறைகள் பயன்படுத்தப்படுகின்றன. தேடுபொறிகள், அவற்றின் உள்ளடக்கங்களில் (indices) இருந்து இம்மாதிரியான நுட்பங்களை நீக்க, இந்நுட்பங்களைக் கொண்டிருக்கும் இணையதளங்களைப் பார்வையிடும்.
# தேடுபொறி உகப்பாக்கம்

## வரலாறு
தேடுபொறி முடிவுகளை மேலும் சிறப்பமைக்க தமது அனைத்து பயனர்களின் வலைத்தள தேடு வரலாற்றைப் பயன்படுத்தப் போவதாக டிசம்பர் 2009-ல் கூகுள் அறிவித்தது.  
தேடுபொறி முடிவுகளில் குறுகிய காலத்தில், பொருத்தமானதைப் பெறச் செய்யும் ஒரு முயற்சியில் 2009-ன் பின்பகுதியில் கூகுள் நிகழ்நேரத் தேடல் அறிமுகப்படுத்தப்பட்டது. அனுபவம் வாய்ந்த வலைத்தள நிர்வாகிகள், தேடுபொறி பட்டியலில் ஒரு வலைத்தளத்தை முன்னிலைக்கு கொண்டு வர, பல மாதங்கள் அல்லது பல ஆண்டுகள் கூட துல்லியப்படுத்தலில் செலவிட்டார்கள். சமூக ஊடக வலைத்தளங்கள் மற்றும் வலைப்பதிவுகளின் பிரபலத்தன்மையின் வளர்ச்சியால், தேடுபொறி முடிவுகளுக்குள் புதிய உள்ளடக்க தரவுகளையும் விரைவாக பட்டியலிட செய்யும் வகையில் முன்னணி தேடுபொறிகள் தங்கள் படிமுறைகளில் மாற்றத்தை ஏற்படுத்தின. தேடுதலுக்கான இந்த புதிய அணுகுமுறை சமகாலத்திய, புதிய மற்றும் தனித்துவ உள்ளடக்க தரவுகளின் முக்கியத்துவத்தையும் முன்னிறுத்துகிறது.
# தேடுபொறி உகப்பாக்கம்

## தேடுபொறிகளுடனான தொடர்பு

1997 வாக்கில், தேடுபொறிகளின் வரிசைப்படுத்தல் பட்டியலில் முதன்மை இடத்தைப் பிடிக்க வலைத்தலைமைகள் பெரும் முயற்சிகள் எடுத்து வருவதை தேடுபொறிகள் கண்டுகொண்டன, மேலும் சில வலைத்தலைமைகள் பொருத்தமில்லாத அல்லது அதீத குறிச்சொற்களை அவற்றின் பக்கங்களில் திணித்து தேடுபொறி அளிக்கும் பட்டியல் முடிவுகளையும் கூட குழப்பிவிடுகின்றன என்பதையும் தேடுபொறிகள் அறிந்துகொண்டன. வலைத்தலைமைகளால் வரிசைப்படுத்தல் சீர்குலைக்கப்படுவதைத் தடுக்கும் ஓர் முயற்சியில், Infoseek போன்ற ஆரம்பகால தேடுபொறிகள் அவற்றின் படிமுறைகளை மாற்றி அமைத்தன.  
தேடுபொறிகள் அளிக்கும் முடிவுகளின் சந்தை மதிப்பு அதிகரித்ததன் காரணமாக, தேடுபொறிகளுக்கும், தேடல் பொறி உகப்பாக்கங்களுக்கும் இடையில் ஒரு விளம்பரதார உறவு ஏற்படுவதற்கான சூழ்நிலைகள் உருவாயின. தீவிரமாக இருக்கும் இணைய உள்ளடக்கத் தரவு வழங்குனர்களின் நாசப்படுத்தும் விளைவுகளைக் குறைக்கவும், அது குறித்து விவாதிக்கவும், 2005-ல், AIRWeb, அதாவது Adversarial Information Retrieval on the Web என்றவொரு ஆண்டு மாநாடு உருவாக்கப்பட்டது.  
தீவிர நுட்பங்களைப் பயன்படுத்தும் SEO நிறுவனங்களின் வாடிக்கையாளர் வலைத்தளங்கள் தேடுபொறி அளிக்கும் முடிவு பட்டியலில் இருந்து நீக்கப்பட்டன. அதிக-அபாயகரமான நுட்பங்களைப் பயன்படுத்தியதுடன், தங்கள் வாடிக்கையாளர்களுக்கும் அது குறித்து விளக்கம் அளிக்காத Traffic Power என்ற ஒரு நிறுவனத்தைப் பற்றி 2005-ல் வால்ஸ்ட்ரீட் இதழ் செய்தி வெளியிட்டது. இந்த தடை குறித்து எழுதியதற்காக வலைப்பதிவர் மற்றும் SEO ஆரோன் வால் மீது அதே நிறுவனம் வழக்கு தொடுத்ததாக Wired இதழ் செய்தி வெளியிட்டது. Traffic Power மற்றும் அதன் சில வாடிக்கையாளர்களைக் கூகுள் நீக்கிவிட்டதாக கூகுளின் மாட் கட்ஸ் பின்னர் உறுதிப்படுத்தினார்.  
சில தேடுபொறிகளும் SEO தொழில்துறையில் களம் இறங்கின, மேலும் அவை SEO மாநாடுகள், கலந்துரையாடல்கள் மற்றும் கருத்தரங்குகளுக்கு அடிக்கடி விளம்பரதாரர்களாகவும், அவற்றின் பார்வையாளர்களாகவும் இருந்தன. உண்மையில், கட்டணம் செலுத்தும் முறையில் ஆதாயத்தால், சில தேடுபொறிகள் இப்போது உகப்பாக்கம் சமூகம் நிலைத்திருப்பதில் மிகுந்த ஆர்வம் காட்டி வருகின்றன. பெரும்பாலான தேடுபொறிகள் வலைத்தள உகப்பாக்கத்திற்கு உதவும் வகையில் வழிகாட்டுதல்களையும், தகவல்களையும் அளித்து வருகின்றன. கொண்டிருக்கிறது, மேலும் அந்த வலைத்தளத்திற்கு கூகுள் தரவுப்பரிமாற்றம் பற்றிய தகவல்களையும் அது அளிக்கிறது. வலைத்தலைமைகளுக்கு கூகுள் அளித்த வழிகாட்டு ஆலோசனை பயிற்சிகளின் ஒரு தொகுப்பு தான் கூகுளின் வழிகாட்டு நெறிமுறைகளாகும். யாகூ! வலைத்தள சுட்டியானது, வலைத்தள முகவரிகளை அளிக்கவும், யாகூ! பட்டியலில் எத்தனை பக்கங்கள் இருக்கின்றன என்பதை வரையறுக்கவும், தொடுப்பு விபரங்களைப் பார்வையிடவும் வலைத்தலைமைகளுக்கு ஒரு வழியை அளிக்கிறது.
# தேடுபொறி உகப்பாக்கம்

## நுட்பங்கள்

### உள்ளடக்கத்தில் சேர்க்க

கூகுள் மற்றும் யாகூ! போன்ற முன்னணி தேடுபொறிகள், தேடி அளிக்கும் அவற்றின் படிமுறையியல் முடிவுகளில் பக்கங்களைக் கண்டறிய தவழுமிகளைப் (crawlers) பயன்படுத்துகின்றன. பிற தேடுபொறியில் பட்டியலிடப்படும் பக்கங்களில் இருந்து தொடுக்கப்பட்ட பக்கங்களைச் சமர்ப்பிக்க வேண்டியதில்லை, ஏனென்றால் அவை தானாகவே கண்டறியப்பட்டுவிடும். சில தேடுபொறிகள், குறிப்பாக யாகூ!, கட்டணம் செலுத்தும் சேவையைச் செயல்படுத்தி வருகிறது, இது ஒரு குறிப்பிட்ட தொகையின் அடிப்படையிலோ அல்லது ஒரு சொடுக்கிற்கான கட்டணமாகவோ தவழுதலுக்கு உத்தரவாதம் அளிக்கிறது. இதுபோன்ற திட்டங்கள் வழக்கமாக தரவுகளஞ்சியத்தில் (database) சேர்க்கப்படுவதற்கான உத்திரவாதத்தை அளிக்கிறது, ஆனால் தேடுபொறி அளிக்கும் முடிவுகளுக்குள் ஒரு குறிப்பிட்ட வரிசைப்பாடு கிடைக்கும் என்ற உத்திரவாதத்தை அளிப்பதில்லை. யாகூ கோப்பகம் மற்றும் கட்டற்ற கோப்பகத் திட்டம் ஆகிய இரண்டு பிரபல கோப்பகங்கள் இரண்டிற்கும் தானியக்கமல்லாத சமர்பிப்பு மற்றும் மனிதர்களால் செய்யப்பட்ட மீள்பார்வை தேவைப்படுகிறது. கூகுள் வலைத்தலைமைக் கருவிகள் என்றவொன்றை கூகுள் வழங்குகிறது, இதற்காக ஓர் XML வலைத்தளப்பட உள்ளீட்டுத்தொடர் (sitemap feed) உருவாக்கப்பட வேண்டும், பிறகு எல்லா பக்களும், குறிப்பாக தானாகவே தொடுப்புகளைப் பின்தொடர்வதன் மூலம் கண்டுபிடிக்க கூடிய பக்கங்கள் காணப்படுகின்றன என்பதை உறுதிப்படுத்த அவற்றை இலவசமாக சமர்பிக்க வேண்டும்.  
தேடுபொறி தவழுமிகள் ஒரு வலைத்தளத்தில் தவழுகை செய்யும் போது பல்வேறு காரணிகளைப் பார்வையிடுகின்றன. தேடுபொறிகளால் ஒவ்வொரு பக்கமும் பட்டியலிடப்படுவதில்லை. ஒரு வலைத்தளத்தின் முதன்மைக் கோப்பகத்தில் இருந்து பக்கங்கள், அந்த பக்கங்கள் தவழுகை செய்யப்பட்டதா இல்லையா என்பதைச் சார்ந்தில்லாமல், அந்த பக்கங்கள் இருக்க கூடிய தூரமும் கூட ஒரு காரணியாக இருக்கலாம்.
# தேடுபொறி உகப்பாக்கம்

## நுட்பங்கள்

### தவழுகையைத் தடுத்தல்

தேடும் பட்டியலில் இருந்து தேவையற்ற உள்ளடக்கத் தரவுகளைத் தவிர்ப்பதற்காக, களத்தின் முதன்மை கோப்பகத்தில் நிலையாக இருக்கும் robots.txt கோப்பின் மூலமாக, சில குறிப்பிட்ட கோப்புகள் அல்லது கோப்பகங்களைக் தவழுகை செய்ய வேண்டாம் என்று வலைத்தலைமைகள் உளவிகளுக்கு தகவல் அனுப்பிவிடும். மேலும், robots-க்கு ஏற்ற ஒரு குறிப்பிட்ட முதன்மை குறிச்சொல்லைப் பயன்படுத்தி தேடுபொறியின் தரவுகளஞ்சியத்தில் இருந்து ஒரு வலைப்பக்கத்தை வெளியில் எடுத்துவிடும். ஒரு வலைத்தளத்தை ஒரு தேடுபொறி பார்வையிடும் போது, முதன்மை கோப்பகத்தில் இருக்கும் robots.txt என்ற கோப்பு தான் முதலில் தவழுகை செய்யப்படும். பிறகு இந்த robots.txt கோப்பை விட்டுவிட்டு, அது எந்தெந்த பக்கங்களைக் தவழுகை செய்ய வேண்டியதில்லை என்பதை robots-க்கு தெரிவிக்கும். ஒரு தேடுபொறி தவழுமி இந்த கோப்பின் ஒரு சேமிப்பு நகலை வைத்திருக்கும் என்பதால், தவழுகை செய்ய வேண்டாம் என்று வலைத்தலைமை விரும்பும் பக்கங்களை இது எப்போதாவது தான் தவழுகை செய்யும். பொதுவாக, இணைய விற்பனை கூடைகள் மற்றும் உள்தேடுதல்களில் இருந்து கிடைத்த தேடல் முடிவுகள் போன்ற பயனரின் பிரத்யேக உள்ளடக்க தரவுகள் போன்ற உள்நுழைவு தேவைப்படும் குறிப்பிட்ட பக்கங்கள் உட்பட சில பக்கங்கள் தவழுகை செய்யப்படுவது தடுக்கப்பட்டிருக்கும். உள்தேடல் முடிவுகளில் கிடைக்கும் பக்கங்கள் தேடல் மோசடிதரவு என்பதால், உள்தேடல் முடிவுகளைப் பட்டியலிடுவதை வலைத்தலைமைகள் நிறுத்தி கொள்ள வேண்டும் என்று கூகுள் 2007 மார்ச்சில் எச்சரிக்கை விடுத்தது.
# தேடுபொறி உகப்பாக்கம்

## நுட்பங்கள்

### அதிகரித்து வரும் முக்கியத்துவம்

தேடுபொறி காட்டும் முடிவுகளில் ஒரு வலைத்தளத்தை இடம் பெறச் செய்ய மேலும் பல்வேறு நுட்பங்கள் பயன்படுத்தப்படுகின்றன. அவையாவன:
- ஒரே வலைத்தளத்தின் பக்கங்களுக்கு இடையில் ஒன்றுக்கொன்று தொடுப்பிடுதல் (cross linking). தேடுபொறிகளால் பயன்படுத்தப்படும் பக்க வரிசைப்பாட்டை உயர்த்த, வலைத்தளத்தின் முதன்மை பக்கங்களுக்கு அதிகளவிலான தொடுப்புக்களை அளித்தல். தொடுப்புத் தொகுதியாக்கம் (link farming) மற்றும் பதிலிடுகை மோசடித்தரவு (comment spam) போன்றவை உட்பட பிற வலைத்தளங்களோடு தொடுப்பிடுதல். ஆனால், தொடுப்பு மோசடிதரவாக்கம் உங்கள் தேடல் முடிவின் நிலையிலும் ஒரு மோசமான விளைவை ஏற்படுத்தக்கூடும்.
- அடிக்கடி தேடப்படும் குறிச்சொல் வார்த்தைகளை உள்ளடக்கி வலைத்தள செய்திகளை எழுதுதல், இதனால் பல்வேறு தேடு சொற்களோடு தொடர்புபடுத்தி கொள்ளுதல். குறிச்சொல் திணிப்பு உட்பட ஒரு வலைத்தள முதன்மை குறிச்சொற்களுக்கு பொருத்தமான குறிச்சொற்களைச் சேர்த்தல்.
- வலையில் உள் இணைப்புகளை ஒருங்கிணைப்பது தளத்தின் சக்தியை அதிகரிக்க உதவும்.
- "நியமன" முதன்மை குறிச்சொற்களைப் பயன்படுத்தி, பல வலைத்தள முகவரிகள் மூலமாக, வலைத்தள பக்கங்களின் வலைத்தள முகவரி சரிப்படுத்தல் (URL normalization) செய்தல்.
# தேடுபொறி உகப்பாக்கம்

## வெண்தொப்பியும் கருந்தொப்பியும்

SEO தொழில்நுட்பங்கள் இரண்டு பரந்த பிரிவுகளின் கீழ் பிரிக்கப்படுகின்றன: ஒன்று நல்ல வடிவமைப்பின் பாகமாக தேடுபொறிகள் பரிந்துரைக்கும் நுட்பங்கள், மற்றொன்று தேடுபொறிகள் அங்கீகரிக்காத நுட்பங்கள். தேடுபொறிகள் இரண்டாவதாக கூறப்பட்டதன் விளைவுகளைக் குறைக்க முயற்சிக்கின்றன, இதில் தரவுமோசடியும் உள்ளடங்கும். இந்த தொழில்துறையின் சில விமர்சகர்களும், இந்த முறைகளைப் பயன்படுத்தி வரும் வல்லுனர்களும், இந்த முறைகளை வெண்தொப்பி SEO (white hat SEO) மற்றும் கருந்தொப்பி SEO (black hat SEO) என்று பகுத்திருக்கிறார்கள். வெண்தொப்பிகள் நீண்ட காலத்திற்கு தொடர்ந்து தேடல் முடிவுகளை அளித்து கொண்டிருக்கும், ஆனால் கருந்தொப்பிகளானது, தாங்கள் என்ன செய்து கொண்டிருக்கிறோம் என்பதை தேடுபொறிகள் கண்டறிந்த உடனேயே தற்காலிகமாகவோ அல்லது நிரந்தரமாகவோ தங்களின் தளங்களைத் தடுப்பதை எதிர்க்கின்றன.  
தேடுபொறியில் வழிகாட்டி நெறிமுறைகளுக்கு உட்பட்டு இருந்தால், எவ்வித மோசடியும் கொண்டிருக்காமல் இருந்தால் அந்த SEO நுட்பம் வெண்தொப்பி என்று கருதப்படும். தேடுபொறி வழிகாட்டிநெறிகள், விதிகளின் அல்லது கட்டளைகளின் தொகுப்பாக எழுதப்பட்டிருக்கவில்லை என்பதால், இது மிகவும் உன்னிப்பாக கவனிக்க வேண்டிய ஒன்றாக இருக்கிறது. வெண்தொப்பி SEO வழிகாட்டிநெறிகளைப் பின்பற்றுவதோடு மட்டுமில்லாமல், ஒரு தேடுபொறி பட்டியலிடும் உள்ளடக்க தரவுகளும் மற்றும் அதன் விளைவாக வரிசைப்படுத்தல்களும் ஒரே உள்ளடக்க தரவுகள் தான், அது தான் பார்வையாளருக்கு கிடைக்கிறது என்பதை உறுதிப்படுத்தும். வெண்தொப்பி ஆலோசனை பொதுவாக தேடுபொறிகளுக்காக அல்லாமல், பயனர்களுக்கான உள்ளடக்க தரவுகளை உருவாக்க தொகுக்கப்படுகிறது, பிறகு அதன் தேவைக்கேற்ற பயன்களில் இருந்து படிமுறையை ஏமாற்றும் முயற்சியாக அல்லாமல், மாறாக இது உளவிகளால் எளிதாக அணுகப்படும் வகையில் அமைக்கப்படுகிறது. வெண்தொப்பி SEO மற்றும் வலைத்தள உருவாக்கும் இரண்டும் ஒன்றில்லை என்றாலும் கூட, வெண்தொப்பி SEO பல வழிகளில் அணுகுதலை ஊக்குவிக்கும் வலைத்தள உருவாக்கத்தைப் போலவே அமைந்திருக்கிறது.  
கருந்தொப்பி SEO, தேடுபொறிகளால் மறுக்கப்பட்ட அல்லது மோசடிகளை உள்ளடக்கியவற்றை சில வழிகளில் வரிசைப்படுத்தலில் முன்னுக்கு கொண்டு வர முயற்சிக்கிறது. மறைக்கப்பட்ட சொற்களை, அதாவது பின்புல நிறத்தைப் போலவே நிறமிடப்பட்ட எழுத்துக்களைப் பயன்படுத்தியோ அல்லது ஒரு கண்ணுக்கு புலனாகாத div மூலமாகவோ, அல்லது திரை அணைக்கப்பட்ட நிலையிலேயோ எவ்வகையிலேனும் மறைக்கப்பட்ட சொற்களை கருந்தொப்பி நுட்பம் பயன்படுத்துகிறது. ஒரு பயனராலோ அல்லது ஒரு தேடுபொறியினாலோ கோரப்பட்ட பக்கத்தைப் போன்ற வேறொரு பக்கத்தைக் கொடுக்கும் மற்றொரு முறையும் இருக்கிறது, இந்த நுட்பம் cloaking என்று அழைக்கப்படுகிறது.  
கருந்தொப்பி முறையைப் பயன்படுத்தும் வலைத்தளங்களைக் கண்டறிந்தால், தேடுபொறிகள் தங்களின் வரிசைப்படுத்தலில் இருந்து அவற்றை குறைமதிப்பிட்டோ அல்லது ஒட்டுமொத்தமாக தங்களின் தரவுக்களஞ்சியத்தில் இருந்து அவற்றின் பட்டியலை நீக்கியோ அவற்றைத் தண்டிக்கும். இதுபோன்ற தண்டனைகள் தேடுபொறிகளின் படிமுறைகளால் தன்னிச்சையாக செய்யப்படும், அல்லது ஒரு தானியங்கியல்லாத வலைத்தளத்தைப் பார்வையிடுவதம் மூலமாக செய்யப்படும். மோசடிப் பயிற்சிகளைப் பயன்படுத்தியதற்காக BMW ஜெர்மனியையும் Ricoh ஜெர்மனியையும் கூகுள் பிப்ரவரி 2006-ல் நீக்கியது, மற்றும் PPC ஏஜென்சி BigMouth மீடியாவை 2006 ஏப்ரலில் நீக்கியது ஆகியவை சில பிரபலமாகாத எடுத்துக்காட்டுகளாகும். ஆனால், இந்த மூன்று நிறுவனங்களுமே உடனடியாக வருத்தம் தெரிவித்து, தங்களின் பக்கங்களைச் சரி செய்து கொண்டன என்பதால், அவை மீண்டும் கூகுள் பட்டியலில் இடம் பெற்றன.
# தேடுபொறி உகப்பாக்கம்

## ஒரு சந்தைப்படுத்தல் மூலோபாயமாக

இணைய பக்கங்களைத் தேடும்போது வரிசைப்படுத்தலின் முதலிடத்திலோ அல்லது அதன் அருகிலேயோ வரும் வலைத்தளம், அதை பார்க்கும் பார்வையாளர்களின் எண்ணிக்கையை அதிகமாக பெறுகிறது. ஆனால், நிறைய தேடுபொறி தொடர்பளிப்புகள் (referrals) அதிக விற்பனைக்கு உத்திரவாதம் அளிப்பதில்லை. ஒவ்வொரு வலைத்தளத்திற்கும் SEO ஒரு பொருத்தமான தேர்வாக இருக்க வேண்டும் என்பதில்லை, மேலும் வலைத்தளம் வழங்கியவரின் நோக்கத்திற்கு ஏற்ப, பிற இணைய சந்தைப்படுத்தல் மூலோபாயங்களும் மிகவும் பயனுள்ளதாக இருக்கலாம். ஒரு வெற்றிகரமான இணைய சந்தைப்படுத்தல் முறை, இணைய பக்கங்களுக்கு உயிரோட்டமான தரவுபார்வையிடலை இழுத்து வரும், தேடுபொறிகளின் மற்றும் பிற வலைத்தள பக்கங்களின் கட்டண விளம்பரங்களைப் பயன்படுத்தியும் அவ்வாறு செய்து கொள்ளலாம், அதுமட்டுமின்றி உயர்தரமான வலை பக்கங்களைப் பயன்படுத்தியும், அவற்றின் உதவியோடும், தேடுபொறிகளை தவழுகையிலும், பட்டியலிடுதலிலும் வைத்திருக்கும் தொழில்நுட்ப குறைபாடுகளை நிவர்த்தி செய்தும், வலைத்தள உரிமையாளர்கள் தங்களின் வெற்றியை மதிப்பிட பகுப்பாய்வு நுட்பங்களை அமைத்தும், வலைத்தளம் மாறும் விகிதத்தை மேம்படுத்தியும் என பல்வேறு வகையில் உயிரோட்டமான தரவு பரிமாற்றத்தை இழுத்து வரமுடியும்.  
SEO முதலீட்டிற்கு ஏற்ற வருமானத்தைக் கொடுக்க கூடும். ஆனால், உயிரோட்டமான தரவுபரிமாற்றத்திற்காகவும், படிமுறை மாற்றங்களுக்காகவும் தேடுபொறிகளுக்கு எவ்வித கட்டணமும் செலுத்தப்படுவதில்லை, அதுமட்டுமின்றி தொடர்ச்சியான தொடர்பளிப்புகளுக்கும் (referrals) எந்தவித உத்திரவாதமும் அளிக்கப்படுவதில்லை. (ebay போன்ற சில வர்த்தக தளங்கள் இதற்கு விதிவிலக்காக இருக்கலாம், படிமுறை மாற்றப்படுவதற்கு சில மாதங்களுக்கு முன்னதாக எப்போது, எவ்வாறு படிமுறை மாற்றப்பட இருக்கிறது என்பது இவர்களுக்கு அறிவிக்கப்படும்) இந்த உத்திரவாதமின்மை மற்றும் நிச்சயமின்மையால், தேடுபொறிகள் பார்வையாளர்களை அனுப்புவதை நிறுத்தினால், தேடுபொறி தரவுபார்வையிடலை நம்பி இருக்கும் வியாபாரம் பெருமளவிற்கு இழப்பைச் சந்திக்க கூடும். ஆகவே தேடுபொறி தரவுபார்வையிடலைச் சார்ந்திருப்பதில் இருந்து தங்களைத்தாங்களே விடுவித்து கொள்ள, வலைத்தளம் வழங்குனர்களுக்கு ஒரு சவாலான வியாபார உத்தியைச் சிந்திக்க வேண்டிய கட்டாயம் ஏற்படுகிறது. ஒரு முன்னணி SEO வலைப்பதிவான Seomoz.org பின்வருமாறு குறிப்பிடுகிறது, "தேடல் சந்தையாளர்கள், ஒரு முரட்டுத்தனமான குளறுபடியில், தேடுபொறிகளில் இருந்து ஒரு மிகச்சிறிய அளவிலான அவர்களின் தரவுபார்வையிடலைத் தான் பெறுகிறார்கள்." மாறாக, பிற வலைத்தளங்களின் தொடுப்புகள் தான் தரவுபார்வையிடலின் முக்கிய ஆதாரங்களாக இருக்கின்றன.
# தேடுபொறி உகப்பாக்கம்

## பன்னாட்டுச் சந்தைகள்

இலக்கில் இருக்கும் சந்தையில் பிரபலமாகி இருக்கும் தேடுபொறிகளுக்கு, உகப்பாக்க நுட்பங்கள் மிகவும் பயன்படுவதாக இருக்கிறது. தேடுபொறிகளின் சந்தை, போட்டிக்கு ஏற்ப, சந்தைக்கு சந்தை வேறுபடுகிறது. 2003இல், எல்லாவகை தேடுதல்களிலும் 75% கூகுள் பங்கெடுத்திருப்பதாக டேனி சுலிவன் குறிப்பிட்டார். அமெரிக்காவிற்கு வெளியில் இருக்கும் சந்தைகளில், கூகுளின் பங்களிப்பு கணிசமாக பெரியளவில் இருக்கிறது, மேலும் 2007-ன் கணக்குப்படி கூகுள் உலகளவில் பிரபல தேடுபொறியாக உள்ளது. 2006-ல், ஜெர்மனியில் மட்டும் கூகுள் 85-90% சந்தை பங்களிப்பைக் கொண்டிருந்தது. அந்த சமயத்தில் அமெரிக்காவில் நூற்றுக்கணக்கான SEO நிறுவனங்கள் இருந்த போது, ஜேர்மனியில் வெறும் ஐந்து நிறுவனங்கள் மட்டுமே இருந்தன. அதே சந்தை பங்களிப்பு பல்வேறு நாடுகளில் எட்டப்பட்டிருக்கிறது.  
2009இல் கூகுள் இல்லாமல், வெகு சில பெரும் சந்தைகள் மட்டுமே இருந்தன. அதிலும், கூகுள் முன்னணியிலில்லாத பெரும்பாலான சந்தைகளில் ஏதேனும் ஓர் உள்நாட்டு நிறுவனமே முன்னணியில் இருந்தது. இப்படிப்பட்ட சந்தைகளில் சீனா, ஜப்பான், தென்கொரியா, ரஷ்யா மற்றும் செக் குடியரசு போன்றவை குறிப்பிடத்தக்கன, இந்நாடுகளில் முறையே பெய்டூ, யாகூ! ஜப்பான், நாவெர், யான்டெக்ஸ் மற்றும் செஜ்நாம் போன்றவை முன்னணியில் இருந்தன.  
சர்வதேச சந்தைகளுக்கான வெற்றிகரமான தேடுபொறி உகப்பாக்கத்திற்கு வலைத்தளங்களின் சிறப்பான மொழிப்பெயர்ப்புகளும், இலக்கு சந்தையில் இருக்கும் முன்னணி களத்தில் பதிவுசெய்யப்பட்ட களப் பெயர், ஓர் உள்நாட்டு IP முகவரியை அளிக்கும் வலைப்பதிப்பாக்கம் ஆகியவை தேவைப்படுகின்றன. மறுபுறம், தேடுபொறி உகப்பாக்கத்தின் அடிப்படை ஆக்கக்கூறுகள் மொழியைத் தவிர ஏனைய முக்கியமானவை அனைத்தும் ஒரேமாதிரியாகத் தான் உள்ளன.  
மார்ச் 2006-ல், தேடுபொறி பட்டியிலிடுதலின் மீது கூகுளுக்கு எதிராக KinderStart ஒரு வழக்கைத் தொடுத்தது. இந்த சட்டவழக்கிற்கு முன்னதாக கூகுளின் உள்ளடக்கத்தில் இருந்து KinderStart-ன் வலைத்தளம் நீக்கப்பட்டது, இதனால் அத்தளத்தின் தரவுபார்வையிடல் 70% குறைந்து போனது. மார்ச் 16, 2007-ல், கலிபோர்னியாவின் வடக்கு மாகாணத்திற்கான அமெரிக்காவின் மாகாண நீதிமன்றம் (சான் ஜோஸ் பிரிவு) எவ்வித திருத்தத்திற்கும் இடம் தராமல் Kinderstart-ன் குற்றச்சாட்டை நிராகரித்தது, மேலும் Kinderstart-ன் குற்றச்சாட்டுக்கு எதிராக விதிமுறை 11 சட்டவரைவுகளுக்காக கூகுளின் செயல்பாடுகளைப் பகுதியாக அனுமதித்துடன், கூகுளின் சட்ட செலவுகளுக்காக அதற்கு ஒரு தொகையை அளிக்க வேண்டும் என்றும் உத்தரவிட்டது.
# மின்சார மின்மாற்றி

மின்னியல் பொறியியல் துறையில், ஒரு **மின்சார மின்மாற்றி** யானது (**CT** ) மின்னியல் மின்சாரங்களின் அளவீட்டிற்குப் பயன்படுத்தப்படுகிறது. மின்சார மின்மாற்றிகளும், அத்துடன் **மின்னழுத்த மின்மாற்றி** களும் (**PT** ), **கருவிசார் மின்மாற்றிகள்** என்று அழைக்கப்படுகின்றன. ஒரு மின்சுற்றில் இருக்கும் மின்சாரம் அளவீட்டு கருவிகளுக்கு நேரடியாக அளிப்பதற்கு மிக அதிகமாக இருக்கும் போது, ஒரு மின்சார மின்மாற்றியானது அந்த மின்சுற்றில் இருக்கும் மின்சாரத்திற்கு மிக துல்லியமான நேர்விகிதத்தில் குறைந்த மின்சாரத்தை உருவாக்குகிறது, இதை அளவீட்டு கருவிகள் மற்றும் பதிவு செய்யும் கருவிகளுடன் வசதியாக இணைக்க முடியும். ஒரு மின்சார மின்மாற்றி, அளவிடப்பட்ட மின்சுற்றில் இருக்கும் மிக உயரழுத்தத்தில் இருந்து அளவீட்டு கருவிகளைப் பிரித்து வைக்கிறது. மின்சார மின்மாற்றிகள் பொதுவாக மின்னியல் மின்னாலைகளில் அளவீட்டு மற்றும் பாதுகாப்பு சுற்றுக்களில் பயன்படுத்தப்படுகின்றன.
# மின்சார மின்மாற்றி

## வடிவமைப்பு

பிற மின்மாற்றிகளைப் போலவே, ஒரு மின்சார மின்மாற்றியும் ஒரு முதன்மை சுருள்சுற்று, காந்த தேனிரும்புசலாகை, மற்றும் துணைச் சுருள்சுற்று ஆகியவற்றைக் கொண்டிருக்கும். முதன்மை சுருள் சுற்றுக்களில் ஓடும் மாற்று மின்சாரமானது (alternative current) தேனிரும்புசலாகைகளில் ஒரு மின்காந்த புலத்தை உருவாக்குகிறது, இது பின்னர் துணை சுருள் சுற்றுக்களின் மின்சுற்றில் மின்சார ஓட்டத்தை உருவாக்குகிறது. முதன்மை சுருள் சுற்றுக்களும், துணை சுருள் சுற்றுக்களும் துல்லியமாக இணைந்திருப்பதை உறுதிப்படுத்துவதே மின்சார மின்மாற்றி வடிவமைப்பின் முதன்மை நோக்கமாகும், அதன் மூலம் துணை சுருள்சுற்று மின்சாரமானது, முதன்மை சுருள்சுற்று மின்சாரத்துடனான துல்லியமான தொடர்பைத் தாங்கி கொள்கிறது.  
மின்சார மின்மாற்றியின் மிகப் பொதுவான வடிவமைப்பு ஒரு நீளமான கம்பி ஒரு சிலிக்கான் எஃகு வளையத்தைச் சுற்றி பலமுறை சுற்றப்பட்டு, அளவீட்டிற்காக மின்சுற்றிடம் அனுப்பப்படும். ஆகவே மின்சார மின்மாற்றியின் முதன்மை சுற்று கடத்தியின் ஒரே சுற்றைக் கொண்டிருக்கும், அதேசமயம் துணைச்சுற்று பல நூற்றுக்கணக்கான சுற்றுக்களைக் கொண்டிருக்கும். முதன்மை சுருள்சுற்றானது மின்சார மின்மாற்றியின் ஒரு நிரந்தர பாகமாக இருக்கக்கூடும், இது இதனுடன் காந்த தேனிரும்புசலாகை வழியாக மின்சாரத்தைக் கொண்டு செல்லக்கூடிய ஒரு கனமான தாமிரத்தண்டையும் கொண்டிருக்கும். ஜன்னல்-வகை மின்சார மின்மாற்றிகளும் பொதுவாக காணப்படுகின்றன, இவற்றில், தொடர்ச்சியான முதன்மை சுருள்சுற்றுக்களை அளிக்க சலாகையின் மையத்திலிருக்கும் ஓட்டையில் மின்சுற்று கேபிள்கள் சுற்றப்பட்டிருக்கும். ஒரு வட்டமான (அல்லது முட்டைவடிவிலான) ஓட்டையில் மையப்படாத, ஒரு மின்சார மின்மாற்றி வழியாக கடத்திக்கள் செல்லும் போது, சிறியளவிலான துல்லியமின்மையும் ஏற்படக்கூடும்.  
கடைநிலை பயனர் அல்லது ஸ்விட்ச்கியர் உற்பத்தியாளரைச் சார்ந்து, வடிவங்கள் மற்றும் அளவுகள் மாறுபடும். குறைந்த மின்னழுத்த ஒரே விகித அளவீட்டு மின்சார மின்மாற்றிகளின் குறிப்பிடத்தக்க எடுத்துக்காட்டுகள், வட்ட வடிவிலே அல்லது பிளாஸ்டிக்கால் செய்யப்பட்டவையாகவோ இருக்கின்றன. உயரழுத்த மின்சார மின்மாற்றிகள், தரையில் தொடாமல் இருப்பதற்காக போர்சிலின் (porcelain) குழியுருளைகள் மீது அமர்த்தப்படுகின்றன. சில மின்சார மின்மாற்றிகளின் உள்ளமைவுகள் ஓர் உயரழுத்த மின்மாற்றி அல்லது மின்சுற்று பிரிகலனின் குழியுருளையைச் சுற்றி இருக்கும், இது தானாகவே மின்சார மின்மாற்றி ஜன்னலுக்குள் கடத்தியை மையப்படுத்துகிறது.  
மின்சார மின்மாற்றியின் உட்புகுத்தலால் முதன்மை மின்சுற்று பெருமளவில் பாதிக்கப்படுவதில்லை. அளவிடப்பட்ட துணை மின்சாரமானது, பொதுவாக 1 அல்லது 5 ஆம்பியர்களில் தரமுறைப்படுத்தப்படுகிறது. எடுத்துக்காட்டாக, 4000:5 மின்சார மின்மாற்றி ஒன்றின் முதன்மை சுற்றுக்களில் 4000 ஆம்பியர்கள் செல்லும் போது, அது 5 ஆம்பியர்கள் வெளியீட்டு மின்சாரத்தை அளிக்கும். இரண்டாவது சுருள்சுற்றானது, ஒரு விகிதத்திலோ அல்லது பல விகிதத்திலோ இருக்கலாம், பல விகித மின்சார மின்மாற்றிகளில் ஐந்து சுற்றுமுறைகள் (tap) பொதுவாக இருக்கின்றன.
மின்சார மின்மாற்றியின் சுமை, அல்லது பாரம், குறைந்த மின்தடையில் இருக்க வேண்டும். மின்னழுத்த நேர தொகுப்புப் பகுதி சலாகையின் வடிவமைப்பு விகித்தை விட அதிகமாக இருந்தால், ஒவ்வொரு சுழற்சியின் முடிவிலும் சலாகை தெவிட்டு நிலைக்குள் போய்விடும், இது அலைவடிவத்தை மாற்றுவதுடன், துல்லியத்தையும் பாதிக்கிறது.
# மின்சார மின்மாற்றி

## பயன்பாடு

மின்சார மின்மாற்றிகள், மின்சார அளவீட்டிற்கும், மின்னாலைகளின் செயல்பாடுகளைக் கண்காணிப்பதிலும் முக்கியப் பங்கு வகிக்கின்றன. மின்னழுத்த முனைகளுடன், வருவாய்-வகை மின்சார மின்மாற்றிகள் மின்னியல் நுட்பத்தின் watt-hour அளவீட்டுமானியைச் செயல்படுத்துகிறது, இந்த அளவீட்டுமானி மெய்நிகரளவில் மூன்று-படிநிலை சேவையுடன் கூடிய கட்டிடங்களிலும், 200 ஆம்பியர் சேவைக்கு மேல் பயன்படுத்தப்படும் ஒவ்வொரு வசிப்பிடங்களிலும் இருக்கும்.  
மின்சார மின்மாற்றி குறிப்பிட்டளவில், முதன்மை சுற்று மின்சாரத்திற்கும், துணைச்சுற்று மின்சாரத்திற்கு இடையிலான விகிதத்தால் வரையறுக்கப்படுகிறது. பெரும்பாலும், பல்வேறு உபயோகங்களுக்காக, பல மின்சார மின்மாற்றிகள் ஓர் "அடுக்காக" நிறுவப்படுகின்றன. எடுத்துக்காட்டாக, பாதுகாப்பு சாதனங்களும், மற்றும் வருவாய் அளவீட்டுமானிகளும் பிரத்யேக மின்சார மாற்றிகளைப் பயன்படுத்தக்கூடும்; உயர் மின்னழுத்த இடைமுகத்தைக் கவனத்தில் எடுக்கும் போது, அவை அடுக்கடுக்காக வைக்கப்படுவது அவற்றிற்கு கட்டுறுதியை வழங்குகிறது. அதேபோல, CVT போன்ற மின்னழுத்த மின்மாற்றிகள் மின்னழுத்தத்தை அளவிடவும், மின்னாலையின் செயல்பாடுகளைக் கண்காணிக்கவும் பயன்படுத்தப்படுகின்றன.
# மின்சார மின்மாற்றி

## பாதுகாப்பு முன்னெச்சரிக்கைகள்

முதன்மைச்சுற்றில் மின்சாரம் பாய்ந்து கொண்டிருக்கையில், மின்சார மின்மாற்றியின் துணைச்சுற்று அதன் சுமையில் இருந்து துண்டிக்கப்படக்கூடாது என்பது கவனத்தில் கொள்ள வேண்டும், இதுபோன்ற சமயங்களில் மின்மாற்றியின் துணைச்சுற்றானது உந்தும் மின்சாரத்தை வரையறுக்கமுடியா இம்பிடென்ஸ் முழுவதும் தொடர முயற்சிக்கும். இது திறந்திருக்கும் துணைச்சுற்று முழுவதிலும் ஓர் உயர் மின்னழுத்தத்தை (சிலநேரங்களில் பல கிலோவோல்ட் அளவிற்கு) உருவாக்கும், இதனால் தீப்பொறி உருவாகலாம். இவ்வாறு உருவான உயர் மின்னழுத்தம், உபகரண இயக்குனரை மற்றும் உபகரண பாதுகாப்பை மற்றும் மின்மாற்றியின் துல்லியத்தை நிரந்தரமாக பாதிப்படையச் செய்யலாம்.
# மின்சார மின்மாற்றி

## துல்லியம்

ஒரு மின்சார மின்மாற்றியின் துல்லியம் என்பது நேரடியாக பல்வேறு காரணிகளோடு தொடர்புபட்டிருக்கிறது, அவற்றில் உள்ளடங்கி இருக்கும் சில:
- பாரம்
- பார வகை/தெவிட்டுநிலை வகை
- விகிதாச்சார காரணி
- சுமை
- வெளிப்புற மின்காந்த புலங்கள்
- வெப்பநிலை
- பௌதீக உள்ளமைவுகள்.
- பல்விகித மின்சார மின்மாற்றிகளுக்கான தேர்ந்தெடுக்கப்பட்ட சுற்றுமுறை  
IEC தரமுறைக்காக, பல்வேறு அளவீட்டு வகைகளுக்கான துல்லியத்தின் வகுப்புகள், BSEN /IEC 60044-1, வகுப்பு 0.1, 0.2s, 0.2, 0.5, 0.5s, 1 & 3 ஆகியவற்றில் அமைக்கப்படுகின்றன. வகுப்புத்தரமானது துல்லியத்தின் ஒரு தோராயமான அளவீடாக பார்க்கப்படும், எடுத்துக்காட்டாக வகுப்பு 1 மின்சார மின்மாற்றிகளின் விகிதப்பிழைகள் 1 சதவீத த்திற்குள் குறிக்கப்பட்டிருக்கும், வகுப்பு 0.5 மின்மாற்றிகளின் விகிதப்பிழைகள் 0.5 சதவீதத்திற்குள்ளும், இதுபோல இதர பிறவும் இருக்கும். வாட்மீட்டர்கள், கிலோவாட்-ஹவர் அளவீட்டுமானிகள், V Ar அளவீட்டுமானிகள் மற்றும் பவர்ஃபேக்டர் (Power Factor) அளவீட்டுமானிகள் போன்றவைப் பயன்படுத்தப்படும் போது, மின் அளவீடுகளில் படிநிலை (phase) வித்தியாசங்கள் மிக முக்கியமாகும். ANSI/IEEE தரமுறையில், மின்சார மின்மாற்றயை மின்சார அளவீட்டிற்காக பயன்படுத்தப்படுமா, அல்லது, பாதுகாப்பு சுற்றுதலுக்காக பயன்படுத்தப்படுமா என்ற அடிப்படையில், துல்லியத்தின் (accuracy) தேவைகள் அமைகின்றன.
# மின்சார மின்மாற்றி

## துல்லியம்

### பாரம்

ஒரு மின்சார மின்மாற்றியின் அளவீட்டு மின்சுற்றில் இருக்கும் சுமை, அல்லது பாரம் என்பது அதன் துணைச்சுருள் சுற்றில் இருக்கும் impedence (பெரும்பளவில் மின்தடையாகவே இருக்கும்) ஆகும். ANSI/IEEE B-0.1, B-0.2, B-0.5, B-1.0, B-2.0 மற்றும் B-4.0 ஆகியவற்றுடன் 1.5VA, 3VA, 5VA, 10VA, 15VA, 20VA, 30VA, 45VA & 60VA ஆகியவையே IEC மின்சார மின்மாற்றிகளின் குறிப்பிடத்தக்க சுமை விகிதங்களாகும். B-0.2 என்றவொரு சுமை விகிதத்தைக் கொண்ட ஒரு மின்சார மின்மாற்றியானது, அதன் வெளியீட்டு மின்சாரம் முதன்மை மின்சாரத்தின் ஒரு நிலையான விகிதமாக இருக்க முடியாது என்பதற்கு முன்னால், அளவீட்டு மின்சுற்றில் இது 0.2Ω இம்பிடென்ஸ் வரை அளவுவேறுபாட்டை தாங்கும். ஸ்விட்ச்பிளாக்குகள், அளவீட்டுமானிகள் மற்றும் மத்தியதர கடத்திகள் ஆகியவையே ஒரு மின்சார அளவீட்டு மின்சுற்று சுமையில் முக்கியப் பங்குவகிக்கின்றன. ஒரு மின்சார அளவீட்டு மின்சுற்றில், அளவீட்டுமானிக்கும் மின்சார மின்மாற்றிக்கும் இடையிலான கடத்தியே அதீத சுமைக்கான மிக பொதுவான ஆதாரமாக இருக்கிறது. பொதுவாக, துணைமின்நிலை அளவீட்டுமானிகள், அளவீட்டுமானி பெட்டிகளில் இருந்து கணிசமான தூரத்தில் வைக்கப்படுகிறது, மேலும் சிறிய கேஜ் கடத்தியின் நீளம் அதிகரிக்கும் போது, அதிக மின்தடை உருவாகிறது. மின்சார மின்மாற்றயை 1 ஆம்பியர் துணைச்சுற்றுகளுடன் பயன்படுத்தும் போது இந்த பிரச்சினை தீர்க்கப்படுகிறது, இது மின்சார மின்மாற்றிக்கும், அதன் அளவீட்டுமானி சாதனங்களுக்கும் (தொலைதூர அளவீட்டிற்காக பயன்படுத்தப்பட்டது) இடையில் குறைந்த மின்னழுத்த தேக்கத்தை உருவாக்கும்.
# மின்சார மின்மாற்றி

## துல்லியம்

### விகிதாச்சார காரணி

விகிதாச்சார காரணி என்பதொரு காரணியைக் கொண்டு ஒரு மின்சார மின்மாற்றியின் பெயரளவிலான முழுச்சுமை மின்சாரத்தை பெருக்கி கொள்ள முடியும், இது அதிகபட்ச முதன்மை மின்சாரத்தை முழுமையாக வரையறுக்க இவ்வாறு செய்யப்படும். மறுதலையாக, ஒரு மின்சார மின்மாற்றியின் குறைந்தபட்ச முதன்மை மின்சாரம் "லேசான சுமையை", அல்லது பெயரளவிலான மின்சாரத்தில் 10 சதவீதத்தை துல்லியமாக அளவிட முடியும் (எவ்வாறிருப்பினும், பெயரளவிலான மின்சாரத்தின் குறைந்தளவாக 2 சதவீதத்தைக் கூட அளவிட பிரத்யேகமாக வடிவமைக்கப்பட்ட மின்சார மின்மாற்றிகளும் இருக்கின்றன). மின்சார மின்மாற்றியின் விகித்தாச்சார காரணி சுற்றுப்புற வெப்பநிலையையும் பெருமளவிற்கு சார்ந்திருக்கிறது. பெரும்பாலான மின்சார மின்மாற்றிகள் 35 டிகிரி செல்சியஸ் மற்றும் 55 டிகிர செல்சியஸிற்கான விகிதாச்சார காரணிகளைக் கொண்டிருக்கின்றன. திண்டில் அமைக்கப்பட்ட மின்மாற்றிகளுக்கு உள்ளேயோ அல்லது சரியான காற்றோட்டம் இல்லாத இயந்திர அறைகளுக்கு உள்ளேயோ மின்சார மின்மாற்றிகள் அமைக்கப்படும் போது சுற்றுப்புற வெப்பநிலைகளையும், கிடைக்கும் விகிதாச்சார காரணிகளையும் முக்கியமாக கருத்தில் எடுக்க வேண்டும். சமீபத்தில், உற்பத்தியாளர்கள் உயர்ந்த விகிதாச்சார விகித காரணிகளுடன் குறைந்தபட்ச பெயரளவிலான மின்சாரங்களை நோக்கி திரும்பி கொண்டிருக்கிறார்கள். மிக சிறப்பார்ந்த ஃபெர்ரட்டுகள் மற்றும் அவற்றின் பின்னிடைவு வளைவுகளின் அபிவிருத்தியால் இது சாத்தியப்படுகிறது. இது துல்லியத்தன்மையின் அளவை அதிகரிப்பதால், மின்மாற்றிகள் அவற்றின் குறிப்பிட்ட மின்சாரம் மற்றும் விகிதாச்சார காரணிகளுக்கு இடையில் மிகவும் நுணுக்கமாக இருக்கின்றன என்பதாலும், முந்தைய மின்சார மின்மாற்றிகளை விடவும் இது பெரும் பலன்களை அளிக்கிறது.
# மின்சார மின்மாற்றி

## சிறப்பார்ந்த வடிவமைப்பு

சிறப்பாக வடிவமைக்கப்பட்ட *அகலக்கற்றை மின்சார மின்மாற்றிகள்* , உயர் அலைவரிசையின் அலைவடிவத்தையோ அல்லது பல்ஸ்டு மின்னாலைஅமைப்புகளுக்குள் இருக்கும் பல்ஸ்டு மின்சாரங்களையோ கூட அளவிட பயன்படுத்தப்படுகின்றன (பொதுவாக ஓர் அலைவுகாட்டியுடன்). சிறப்பாக வடிவமைக்கப்பட்ட ஒருவகையான அகலகற்றை மின்மாற்றி, அளவிடப்பட்ட மின்சாரத்திற்கு நேர்விகிதத்தில் இருக்கும் ஒரு மின்னழுத்த வெளிப்பாட்டை அளிக்கிறது. (ரோகோவஸ்கி சுற்று என்றழைக்கப்படும்) மற்றொரு வகைக்கு, அளவிடப்பட்ட மின்சாரத்திற்கு நேர்விகிதத்தில் ஒரு மின்னழுத்த வெளிப்பாட்டை அளிப்பதற்காக வெளியிலிருந்து அதற்கு ஒரு தொகையிடுபொருள் தேவைப்படுகிறது. மின்னாலை மின்சுற்றுக்களில் பயன்படுத்தப்படும் மின்சார மின்மாற்றிகளைப் போல அல்லாமல், இந்த அகலகற்றை மின்சார மின்மாற்றிகள் முதன்மை மின்சாரத்தின் ஓர் ஆம்பியருக்கான வெளியீட்டு மின்னழுத்தங்களால் குறிக்கப்படுகிறது.
# மின்சார மின்மாற்றி

## தரமுறைகள்

இறுதியான வாடிக்கையாளரின் தேவைக்கு ஏற்ப, இரண்டு முக்கியமான தரமுறைகள் இருக்கின்றன, இவற்றின் அடிப்படையிலேயே மின்சார மின்மாற்றிகள் வடிவமைக்கப்படுகின்றன. அவையாவன: IEC 60044-1 (BSEN 60044-1) & IEEE C57.13 (ANSI). கனடா மற்றும் ஆஸ்திரேலிய தரமுறைகளும் கூட அங்கீகரிக்கப்பட்டிருக்கின்றன.
# மின்சார மின்மாற்றி

## மேலும் பார்க்க

- மின்மாற்றி
- கருவியியல்
- மின்மாற்றி வகைகள்
# மின்சார மின்மாற்றி

## குறிப்புதவிகள்

-
# வண்ணப்பூச்சு

**வண்ணப்பூச்சு**/**தீந்தை** என்பது ஒரு திரவம் அல்லது ஒரு திரவமாகக்கூடிய கலவையாகும். அதை ஒரு பரப்பின் மேல் மெலிதான ஏடுகளாகப் பூசும் பொழுது அது ஒளி ஊடுருவ இயலாத வண்ணப்பூச்சு அடுக்காக ஒட்டிக்கொண்டு விடுகிறது.